Document ID: 31999R1245

UREDBA KOMISIJE (ES) št. 1245/1999
z dne 16. junija 1999
o dovolitvi novih dodatkov v krmi
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi1, kakor je bila nazadnje spremenjena z Uredbo Komisije (ES) št. 866/19992, in zlasti člena 9j in člena 3 Direktive,
(1) ker Direktiva 70/524/EGS določa, da se lahko dovolijo novi dodatki ali uporaba dodatkov ob upoštevanju znanstvenega in tehničnega napredka;
(2) ker so novi dodatek Natrolit-fonolit, ki spada v skupino Vezalci, sredstva proti strjevanju in koagulanti, obširno preskušali v nekaterih državah članicah; ker je iz opravljenih študij razvidno, da je ta novi dodatek mogoče dovoliti;
(3) ker so drugi novi dodatek Klinoptilolit vulkanskega izvora, ki spada v skupino Vezalci, sredstva proti strjevanju in koagulanti, uspešno preskušali v nekaterih državah članicah; ker bi bilo treba ta novi dodatek začasno dovoliti;
(4) ker se lahko začasno dovolijo novi dodatki ali uporaba dodatkov, če dodatek pri dovoljeni vsebnosti v krmi nima škodljivih vplivov na zdravje ljudi ali živali ali na okolje niti ne škoduje potrošnikom zaradi spremenjenih značilnosti izdelkov iz rejnih živali, če ga je mogoče nadzorovati v krmi in če se upravičeno domneva, glede na razpoložljive rezultate, da ugodno vpliva na značilnosti te krme ali na proizvodnost rejnih živali, kadar je vključen v tako krmo;
(5) ker je začasna dovolitev Natrolit-fonolita potekla že 21. aprila 1999; ker je zaradi pravne varnosti potrebna retroaktivnost te uredbe;
(6) ker so ukrepi, predvideni v tej uredbi, v skladu z mnenjem Stalnega odbora za krmo,
SPREJELA NASLEDNJO UREDBO:
Člen 1
Natrolit-fonolit, ki spada v skupino Vezalci, sredstva proti strjevanju in koagulanti, se dovoli v skladu z Direktivo 70/524/EGS kot dodatek E 566 v krmi pod pogoji, določenimi v Prilogi I k tej uredbi.
Člen 2
Klinoptilolit vulkanskega izvora, ki spada v skupino Vezalci, sredstva proti strjevanju in koagulanti, se lahko dovoli v skladu z Direktivo 70/524/EGS kot dodatek št. 3 v krmi pod pogoji, določenimi v Prilogi II k tej uredbi.
Člen 3
Ta uredba začne veljati na dan objave v Uradnem listu Evropskih skupnosti.
Uporablja se od 22. aprila 1999.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. junija 1999

Labels: 0
17
6